Diphyllobothrium
Store norske leksikon,Biologi,Dyreriket,Flatormer,Bendelormer,Pseudophyllidea,Diphyllobothriidae
Diphyllobothrium er en slekt av ekte bendelormer (underklasse Eucestoda) i ordenen Pseudophyllidea. Hit hører menneskets brede bendelorm (Diphyllobothrium latum). Den ligger oppkveilet i tarmen, kan bli 10 meter lang og kan omfatte flere tusen ledd (proglottider).
Mennesker kan bli smittet ved å spise rå eller dårlig kokt ferskvannsfisk. Foruten fisk, er også hoppekreps en mellomvert for menneskets brede bendelorm.I Norge er det påvist infeksjoner hos mennesker både med D. latum og med dens nære slektning D. norvegicum. Den siste ble oppdaget og beskrevet av den norske zoologen Rolf Vik i 1957. Måkemark (D. dendriticum) er en annen art i slekten Diphyllobothrium. Les mer i Store norske leksikon bendelormer Diphyllobothrium latum